הוועדה לענייני ביקורת המדינה, כנסת 15, פרוטוקול מספר 148, 2001-11-13 10:00

פרלה בבניק: הביקורת נעשתה בין יולי ודצמבר 2000 והעלתה כמה ממצאים כאשר ממצא אחד הוא לגבי בחירת יושב-ראש לאגודה.

פרלה בבניק: על-פי תקנון האגודה נבחר היושב-ראש על-ידי הוועד המנהל ועל-דעת שר הביטחון.

פרלה בבניק: בנושא זה מצאנו שני ממצאים כאשר הראשון הוא זה שבתקנון אין הגבלה של מספר תקופות כהונה של יושב-ראש כאשר יש הגבלה לגופים במוסדות אחרים של האגודה.

פרלה בבניק: הממצא השני הוא שהיושב-ראש הנוכחי נבחר כבר ארבע פעמים ומצאנו שפעמיים לפחות הוא נבחר חמישה-ששה חודשים לפני תום תקופת כהונתו וסמוך מאוד לבחירות לכנסת.

פרלה בבניק: יש ממצא בקשר לפעילות דלה של מתנדבים.

פרלה בבניק: זה ממצא שהבאנו אותו גם בדוח של שנת 1995.

פרלה בבניק: בעקבות הממצא הזה האגודה הקימה ועדה לגבי ארגון המתנדבים, אבל בכל-זאת קיימת פעילות דלה של מתנדבים.

פרלה בבניק: בקשר לפעילות בחו"ל.

פרלה בבניק: הפעילות העיקרית בחו"ל היא בארצות-הברית.

פרלה בבניק: בשנת 2000 ההכנסות מהפעילות בחו"ל היו כ23- מיליוני שקלים, מהם 17 מיליוני שקלים הגיעו מארצות-הברית.

פרלה בבניק: בשנים האחרונות חלה הרעה ביחסים בין האגודה בארץ לבין אגודת הידידים בחו"ל וזה מתבטא בכך שהדוחות הכספיים של אגודת הידידים מוגשים באיחור, לאגודה כאן אין מידע עדכני לגבי ההוצאות וההכנסות שיש באגודה שם, ובהתחשב בזה שאין הסכם עם אגודת הידידים ובהתחשב בכך שהאגודה שם פועלת בשם האגודה בארץ, כל תקלה עלולה לפגוע בשם הטוב של האגודה בארץ וכדאי שיהיה לאגודה בארץ יותר פיקוח וכדאי שיהיה הסכם שיאפשר לה לקבל מידע יותר טוב בקשר לפעולות אגודת הידידים.

פרלה בבניק: היו לנו ממצאים בתחום כוח אדם במינהל, כאשר ממצאים פחות חשובים הם בקשר לחופשות, אבל יש גם ממצא בקשר לשכר הבכירים.

פרלה בבניק: בעקבות דוח שלנו בשנת 1991 הוקמה ועדה כדי לקבוע את שכר הבכירים והוועדה קבעה לשכר הבכירים אחוזים מסוימים ממשכורות ממנכ"לי משרדי ממשלה.

פרלה בבניק: השיעורים האלה השתנו אחר-כך בעקבות ועדת המנגנון של האגודה שקבעה אחוזים יותר גבוהים.

פרלה בבניק: באוקטובר 1996 ניתנה העלאה למנכ"לי משרדי הממשלה והעלאה זו לא חלה על כל העובדים הבכירים באגודה אלא רק על היושב-ראש שקיבל אותה, אבל בדצמבר 1999 קבעה ועדת המנגנון כי שכר הבכירים יהיה בין 75 ל95- אחוזים משכר המנכ"לים, כולל תוספת של 33 אחוזים לחלקם ולא לכולם, והתוספת הזו ניתנה בשנת 1996 למנכ"לים תמורת ויתור כאשר הם יצטרכו לעשות ויתור בצורה כזו שיופרשו לפנסיה שני אחוזים לשנה במקום ארבעה אחוז לשנה.

פרלה בבניק: העובדים הבכירים של האגודה קיבלו את זה והם לא היו צריכים לעשות שום ויתור.

פרלה בבניק: יש מספר לא מבוטל של עובדים בכירים כאשר מדובר על 14 עובדים בכירים.

פרלה בבניק: בשנת 2000 עלות שכרם הסתכמה ב6,4- מיליוני שקלים כשהעלות הממוצעת היא 457 אלף שקלים לעובד.

פרלה בבניק: כאן אנחנו מציעים שועדה חיצונית לאגודה תקבע לעובדים את התנאים.

פרלה בבניק: יש לנו ממצאים שונים בקשר למכרזים שהוצאו כאשר היו מקרים של פעולות ללא מכרז או באמצעות מכרז סגור.

פרלה בבניק: היו ממצאים גם בקשר לשיפוצים בגבעת אולגה שההערכה הייתה סכום של 4,4 מיליוני שקלים אבל הביצוע בפועל, נכון לתאריך הביקורת, הייתה של שמונה מיליוני שקלים.

פרלה בבניק: למכרז לא הוכנסו נתונים שאחר-כך היו צריכים להזמין בחיפזון מהספקים.

פרלה בבניק: יש לנו גם ממצאים בקשר לרישוי עסקים של בתי חייל, תנאי אבטחה ובטיחות.

פרלה בבניק: עד כאן.

רמי דותן: לרשות האגודה למען החייל עומדות היום 21 קריות, מהצפון, ממלון בית יצחק רבין, ועד בית החייל באילת.

רמי דותן: הקריות מחולקות לבתי חייל, קריות נופש וקריות חינוך.

רמי דותן: ב21- קריות אלה בממוצע יומי מתארחים כ12- אלף חיילים.

רמי דותן: מדובר בחיילים של מערך החינוך שנמצאים במקומות כמו בית גולדמינץ ועוד.

רמי דותן: קריות הנופש כמו אולגה ואשקלון, ובתי חייל כמו בית יצחק רבין בצפון ועד בית החייל באילת.

רמי דותן: מבחינת נתונים לשנת 2001.

רמי דותן: בנופש מבצעי באולגה ובאשקלון מתארחים כ32,600- לוחמים בשנה שבאים לשבוע ימים נופש.

רמי דותן: הם באים ביום ראשון ועוזבים ביום חמישי כאשר הלוחמים מגיעים מגולני, גבעתי, צנחנים, נח"ל ואני יכול לומר לאדוני היושב-ראש שהנופש הוא מאוד מאוד איכותי וברמה גבוהה יוצאת מהכלל של שנות 2000 פלוס, כולל סאונה וכל מה שרק ניתן לתת כדי לשמח את לבם של החיילים.

רמי דותן: יש לנו דבר חדש שנקרא עשרים ימי כיף ביחידות כאלה ואחרות בהתאם לדרישות הצבא כאשר מדובר בחיילים שמגיעים ליום אחד, להתרענן ולחזור חזרה ליחידות.

רמי דותן: קייטנת אלמנות ויתומים שמתבצעת במשך שלושה שבועות במשך חודש יולי, אז באות האלמנות ומתארחות בעיקר באולגה אבל גם באשקלון, וכאן מדובר ב7,000- ימים כאשר מגיעות כ1,400- נשים וכ400-300- ילדים.

רמי דותן: נושא חדש שהרמטכ"ל ביקש הוא הורים שכולים.

רמי דותן: בשנה שעברה אירחנו כ3,000- הורים שכולים שבאו לשלושה ימים ושני לילות ובשנה הבאה מתוכננים מחזורים יותר רבים כאלה.

רמי דותן: עשינו הסכם עם חברת YES ואנחנו מחזיקים כ1,500- נקודות YES בעיקר במערך הלוחם מגבול לבנון, מרכז, יהודה ושומרון וחבל עזה.

רמי דותן: זה כמובן מאפשר לחיילים לצפות בתוכניות הספורט ובתוכניות השונות האחרות.

רמי דותן: יש לנו כ180- דירות לחיילים בודדים, בעיקר במרכז הארץ כשאנחנו מטפלים בהן החל מתשלום שכירות וכולי, כאשר החייל מגיע בסוף שבוע שלו והחדר עומד לרשותו.

רמי דותן: כל הטיפול בנושא הזה מתבצע על-ידי צוותים של האגודה למען החייל.

רמי דותן: אנחנו מארחים במתקנים שהתייחסתי אליהם קודם, יותר ממיליון וחצי חיילים שבאים ללון במקומות האלה כשהכוונה היא לבתי החייל ולמתקנים שלנו.

רמי דותן: כ2,8- מיליון ארוחות בשנה ניתנות במתקני האגודה למען החייל שם מתארחים החיילים.

רמי דותן: 450 אלף מתנות חולקו לכוחות מאז חודש ספטמבר עד היום וידנו נטויה.

רמי דותן: אנחנו כאגודה למען החייל מחזיקים מעל ל850- מכשירים סלולריים שמיועדים למערך האשפוז ותנאי שירות וכאן אני מתייחס למש"קיות נפגעים, מש"קיות ת"ש, ר"מ 2.

רמי דותן: לשמחתי הרבה המשמעת עובדת יוצאת מן הכלל ואין בזבוזים, מה עוד שאנחנו בודקים כמעט כל חשבון וחשבון, ואם נעשות שיחות פרטיות, אנחנו יכולים לדעת על כך והמש"קית משלמת אותן.

רמי דותן: יש לנו היום בתחזוקה שוטפת מעל לאלפיים מועדונים ביחידות הצבא.

רמי דותן: כידוע מאז מלחמת ששת הימים ועד היום חטיבות גולני, צנחנים, נח"ל, גבעתי, אלה חטיבות שאין להם מחנות קבע והיום או שהם נמצאים בקו באימונים או שנמצאים באינתיפאדה בתעסוקה זו ואחרת, ולכן יש להם מה שנקרא מחנה התארגנות ואנחנו מחזיקים בחטיבות חי"ר אלה מכולות כושר, מועדונים ניידים, בית כנסת נייד וכל מה שאפשר.

רמי דותן: אנחנו נותנים גם חלופה לנופש כי לפעמים קורה שחייל לא יכול לצאת עם היחידה שלו ואנחנו לא רוצים שהוא יפסיד.

רמי דותן: הנופש מתבצע אצלנו מינואר לינואר ולכן אנחנו יכולים לתת יותר ימי נופש.

רמי דותן: אם חייל לא יכול היה להגיע, יש לו אופציה להגיע בתיאום אתנו בתאריך אחר והוא יכול להיכנס לנופש גם לא במסגרת המחזור שלו.

רמי דותן: אנחנו מקיימים ימי כיף שמשתתפים בו כ5,000- לוחמים ביום, אם זה בלונה פארק ואם זה בקיסריה וזה מתקיים בשיתוף עם אכ"א פרט.

רמי דותן: הדבר בא לידי ביטוי בצורה יוצאת מן הכלל כאשר כמעט לכל יום כזה מגיע הרמטכ"ל או סגנית שר הביטחון.

רמי דותן: שבתות ת"ש, תנאי שירות.

רמי דותן: אותם גדודים שנמצאים בכוננות ועקב כך לא יכולים לצאת הביתה.

רמי דותן: בהתאם לתיאום שלנו עם משרד הביטחון וצה"ל מתארחים בהר גילה או באחד המלונות בצפון ולא נמצאים באותה שבת באוהלים.

רמי דותן: אם אותו חייל לא יוצא, שיהיו לו תנאים נוחים.

רמי דותן: במידה שיש הפעלת כוננות, ניתן מיד להזעיק אותו.

רמי דותן: אנחנו מתואמים עם קבוצות כדורגל ומקבלים כרטיסים בהנחה כשכרטיס עולה בין 15 ל30- שקלים והכרטיסים ניתנים ליחידות הלוחמות, כך שהחיילים שיוצאים יכולים ליהנות בשבת ממשחק כדורגל כאשר בעיקר הם הולכים למשחקי הקבוצות הגדולות כמו מכבי תל-אביב וחיפה.

רמי דותן: אנחנו משתדלים להבטיח להם כרטיס גם מוזל וגם כמתנה והם מקבלים אותו עם יציאתם.

רמי דותן: שי לחייל המתגייס.

רמי דותן: כל מערך הגיוס של הצבא – מה שפעם היה בלשכות גיוס – לפני תשע שנים עבר לבתי החייל שלנו אם זה בחיפה, בטבריה, בירושלים, בבאר-שבע למעט תל-השומר.

רמי דותן: ביום גיוס בירושלים למשל מקבלים אולם כניסה, קבלת פנים, ההורים נפרדים, מקבלים כוס קפה, הילדים עולים לאוטובוס ומתגייסים וכל זה כדי שלא יהיו תחת כיפת השמים בלשכת הגיוס כפי שהיה בעבר.

רמי דותן: פרסים ליחידות, כרטיסים מוזלים לאתרי נופש ועוד עשרות רבות של פעולות רווחה לטובת הלוחמים.

רמי דותן: יש קורסים מיוחדים שאנחנו מבצעים.

רמי דותן: לדוגמה, היום ניקח עשרים חיילים למלון תדמור כדי שיעברו קורס טבחים ויוכשרו למקצוע, כך שאחרי הצבא תהיה להם עבודה ובמסגרת השירות שלהם הם יכולים לעבוד במטבחים של האגודה למען החייל.

רמי דותן: הסיוע שלנו בנושא הרווחה מתבטא בכל מיני מבצעים כמו נסיעת פיקוד העורף לתורכיה ולקניה והפעילות שלהם באולמי ורסאי בירושלים.

רמי דותן: אנחנו משתדלים להגיע ולתת את הצ'ופר לכוחות העורף שעוסקים בעבודות לילה כאלה ואחרות.

רמי דותן: היום בצבא הגנה לישראל יש כ6,300- חיילים בודדים.

רמי דותן: ישנם חיילים בודדים שהם תושבי מדינת ישראל ולמשל ההורים לא מכירים בהם.

רמי דותן: אחרי שהצבא מכיר בו כחייל בודד, אני מקבל אותו אוטומטית כחייל בודד ואז הוא מקבל תנאים סוציאלים מיוחדים.

רמי דותן: יש תיאום בינינו לבין בזק כאשר לחיילים אלה יש אפשרות לחייג חינם לחו"ל למשך איקס דקות בחודש.

רמי דותן: יש טיפול אישי כאשר גם הצבא נותן טיפול מצוין שמשולב יחד אתנו.

רמי דותן: כל בעיה שמגיעה אלינו, יש לה פתרון ונותנים לה פתרון.

רמי דותן: יש עשרות דוגמאות כאלה.

רמי דותן: לפעמים אנחנו קוראים בעיתון על מקרה שלצערי הרב לא הגיע אלינו, אבל אם הבעיה עולה על השולחן, היא פתורה.

רמי דותן: אדוני היושב-ראש, חד-משמעית היא פתורה ועשינו את זה בעשרות מקרים ואולי במאות בכל מיני נקודות כאלה ואחרות.

רמי דותן: סיוע למשפחות נזקקות ניתן בתיאום עם אכ"א פרט.

רמי דותן: היום יש לנו 81 מועדונים פלוגתיים כאשר כל מועדון כזה עולה 10,000 דולר וכ20- מועדונים גדודיים.

רמי דותן: יש לנו חמישים מכולות כושר שעלות מכולה היא כשלושים אלף דולר.

רמי דותן: היום אין גדוד חי"ר – חוץ משניים שיש להם שניים מאחר שהם זכו באפיקומן רמטכ"ל, גדוד של הצנחנים וגדוד של גבעתי – שאין לו מכולת כושר.

רמי דותן: יש בתי כנסת כאשר נתנו אחד ברמה החטיבתית כדי לראות איך זה מתבצע.

רמי דותן: היום מאוד פופולריים ההליכונים.

רמי דותן: היות שחלק לא מבוטל מהכוחות שלנו לצערנו הרב לא תמיד יכולים לצאת לריצת בוקר, בעיקר החיילים בעזה וביהודה ושומרון, גם לפי בקשת הרמטכ"ל נתנו את ההליכון הזה שעולה לנו, כולל אחריות לאחזקה לשנתיים, 5,000 דולר.

רמי דותן: זה הליכון חזק מאוד שלצערי הרב לא כולם עולים עליו עם נעלי ספורט אלא עולים עם נעליים רגילות ולכן התחזוקה היא קשה מאוד.

רמי דותן: יש לנו כ130- הליכונים כאלה שמפוזרים בקו.

רמי דותן: בשקף הזה אתם יכולים לראות את מרכז הרווחה החדש בגבול לבנון.

רמי דותן: יש לנו שבעה מרכזי רווחה כאלה כאשר שלושה מהם ברמת הגולן וארבעה בגבול הלבנון.

רמי דותן: לשמחתי הסתיימה בניית המרכז החדש בגבול הלבנון ומשרד הביטחון עשה עבודה נפלאה ואנחנו משקיעים בו עכשיו בציוד מיליון דולר.

רמי דותן: במרכז הזה יש שק"ם ויש בו פינת כושר וכאן אתם יכולים לראות את פינת הכושר בחדר המועדון עם ציוד כושר מודרני תוצרת כחול-לבן.

רמי דותן: מה שנשאר לנו זה לתת תחזוקה נכונה.

רמי דותן: בגבול הלבנון יש 11 חדרי תדריכים והם משמשים בעת הפגזה או פעילות מבצעית כזו או אחרת כחדרים לפינוי רפואי ובשעת רגיעה כמועדון.

רמי דותן: בחדרים אלה נמצאת אנטנת YES.

רמי דותן: מרוץ גולני שיוצא אחד לשנה מהחרמון ועד אילת כאשר אצל המנכ"ל יש פקודת מבצע.

רמי דותן: ברגע שאומרים רוץ גולני, הסניפים של המתנדבים שלנו נפרסים מצפון עד דרום ומקבלים את החיילים באהבה.

רמי דותן: יש לנו תשעה מזנוני דרכים.

רמי דותן: בשקף הזה אתם רואים את המזנון בבקו"ם כאשר החייל יורד מהאוטובוס לקראת החיול שלו, הדודות אומרות לו בוקר טוב, הוא מקבל את השי שלו, שותה משהו, נכנס לתדריך, מתחייל, יוצא מהצד השני ושם יש פרגולה של כמה עשרות מטרים מרובעים, שם הוא מתקבל ונאחל לו רק בריאות ושיסיים את השירות בשלום.

רמי דותן: יש לנו דבר חדש שנקרא קופות מג"דים.

רמי דותן: היום באגודה למען החייל עומדים לרשות כל מג"ד עשרים אלף שקלים והוא יכול בסכום זה לרכוש את כל תנאי הרווחה להם הוא זקוק בגדוד שלו כמו למשל פרידה מקצינים שעוזבים, ספר, יום ספורט, חולצה וכולי.

רמי דותן: אותו מג"ד מגיע אלינו למשק, מזמין את מה שהוא רוצה, והוא מקבל את זה גם יותר בזול כי אני קונה את זה דרך סיטונאים.

רמי דותן: זה עומד לרשותו כולל תלושים שהוא יכול להפוך אותם לכסף.

רמי דותן: אם לחייל יש בעיה כלכלית כספית והמג"ד רוצה לתת לו ארבעים-חמישים שקלים, הוא יכול לתת לו גם תלוש מתוך הקופה הזאת שנמצאת בידיו.

רמי דותן: אנחנו עובדים היום גם מול מערך המילואים.

רמי דותן: איש מילואים שמתגייס – פרט לנופש מבצעי שמיועד רק למערך הסדיר – במסגרת השירות שלו במוצבים משתדלים לתת לו את כל הטיפול המקסימלי האפשרי כאשר העדיפות תמיד היא ללוחמים בצבא הסדיר.

רמי דותן: יש לנו כבר היום מאה יחידות אינטרנט בתוך יחידות המערך הלוחם ברמת גדוד, ברמת פלוגה מבצעית, סיור, יחידות מיוחדות.

רמי דותן: בשקף הזה אתם רואים את מערכת האינטרנט שהיא תרומתו של מר מזריה מלוס-אנג'לס.

רמי דותן: חוג אמץ לוחם, חוג ידידי האגודה למען החייל, חוג שנותן מלגה ללוחמים ששירתו לפחות 24 חודש ביחידה קרבית.

רמי דותן: בשנת 1999 הוענקו 380 מלגות, בשנת 2000 ניתנו 1,198 מלגות, לפני מספר חודשים, ב2001-, חילקנו 1,547 מלגות.

רמי דותן: הצפי לשנת 2002 הוא כאלפיים מלגות כאשר סכום המלגות מתקרב ל14- מיליון שקלים.

רמי דותן: יש לנו כאן שיתוף פעולה מצוין עם חלק גדול מהאוניברסיטאות כאשר חלקן נותנות מצ'ינג של חמישים אחוזים.

רמי דותן: רוב הכסף מגיע מתרומות, חלקן מלונדון וחלקן מהארץ, ואני יכול לציין שעיקר התרומות שלנו מגיעות מישראל.

רמי דותן: יש לנו מרכז הלנות בתוך בית השריון.

רמי דותן: מרכז ההלנות הזה מרכז בתוכו את מלון סבוי, מלון ששכרנו אותו לשלוש שנים, את לב החייל ברחוב הירקון, את בית הצנחן ואת בית השריון בבתים אלה לנים בתל-אביב בממוצע כאלף חיילים מדי לילה.

רמי דותן: חייל היום לא צריך ללכת לקצין העיר והוא לא צריך לחכות לאסמכתאות.

רמי דותן: אנחנו מתואמים עם אכ"א פרט והמקום מקבל דרך המחשב את האסמכתא של החייל.

רמי דותן: האגודה למען החייל הוקמה בשנת 1942 על-ידי דוד בן-גוריון עם יוסף ברץ והמשיכה לפעול כועד למען החייל בשנת 1948.

רמי דותן: האגודה למען החייל, עד שנת 1990, פרט לשתיים-שלוש בריכות שחייה, לא הקימה כמעט אף לא מתקן אחד – ואני מתכוון לבנייה עצמה – במסגרת יחידות צה"ל.

רמי דותן: מאז 1990 ועד היום – מה שאתם רואים כאן אלה פרוייקטים שעלות כל אחד מהם נעה בין 800-700 אלף דולר עד מיליון וחצי דולר - הוקמו שבעה היכלי ספורט שנמצאים כבר בשימוש.

רמי דותן: יש היכל ספורט בחצור, בתל-נוף ובחצרים.

רמי דותן: מתקן בה"ד 1, פרוייקט של שני מיליון כשאנחנו השתתפנו ב900- אלף דולר.

רמי דותן: בית-ספר למכ"ים, כ800- אלף דולר, בסיס הנח"ל טירונים, בסיס גבעתי טירונים.

רמי דותן: אלה כבר עומדים והחיילים משחקים בהם נהנים מהם.

רמי דותן: מדובר בהיכל ספורט מקורה, מאוורר, עם חדר כושר, מגרש כדורסל מודרני ויפה.

רמי דותן: היכלי ספורט שנמצאים בבנייה ובסוף דצמבר השנה הזאת מבחינתי גוזרים את הסרט: בה"ד 14 בצוקי עובדה, בשבטה, חטיבה 460 בשיזפון, ובבה"ד 1, שזה גם כן פרוייקט של שני מיליון דולר ואנחנו משתתפים בחצי מיליון דולר.

פעילים שנמצאים: מרכז רווחה בצאלים ורק עתה הודיעו לי שהמכרז יצא ונפתח כשמדובר בעלות של 11 מיליוני שקלים.

פעילים שנמצאים: אני מקווה שבסוף שנה הבאה בנייתו תסתיים.

פעילים שנמצאים: סיירת מטכ"ל בעבודה, שייטת 13 בעבודה, חטיבה 35 בעבודה כאשר זה מתוקצב ואבן הפינה הונחה לפני שבוע.

פעילים שנמצאים: מרכזי תרבות ורווחה.

פעילים שנמצאים: פרוייקט של מיליון דולר בקריית הנופש אשקלון.

פעילים שנמצאים: ברגע שפרוייקט זה יסתיים, סיימנו בעשור האחרון השקעה משנת 1990 ועד היום בקריית הנופש באשקלון בסכום של מעל ל15- מיליון דולר.

פעילים שנמצאים: המרכז כולל ששה בנינים חדשים לחלוטין, בריכת שחייה מחוממת וכדומה.

פעילים שנמצאים: אני אומר שזה הקלאב-מד הכי יפה לא רק במזרח התיכון אלא אני מוכן להתחרות עם כל אחד.

פעילים שנמצאים: לפני עשר שנים היו שם מבנים בריטים, השירותים היו בחוץ, ורק לפעמים היו מאווררים כדי שהנוער שמגיע לנופש לא יברח בגלל החום הכבד.

פעילים שנמצאים: היום החיילים באים, נהנים ומתפרקים ואין אפילו חייל אחד שעוזב את הנופש בגלל החום.

פעילים שנמצאים: מגרשי ספורט.

פעילים שנמצאים: אם באים היום לרמת הגולן, מאחר שלרמת הגולן יש חלק לא מבוטל בהקמת ובבניית רמת הגולן, אין שם גדוד שאין לו מגרש כדורעף, חדר תדריכים, מועדון וחדר כושר.

פעילים שנמצאים: הלוואי שהייתי יכול לעשות את זה בפיקוד מרכז, אבל מאחר שלא יודעים אם נשארים או יוצאים, שם יש סימני שאלה בביצוע.

פעילים שנמצאים: כשדיברתי על היכלי הספורט, בצד שמאל של השקף אתם יכולים לראות את מגרש הכדורסל ואת חדר הכושר.

פעילים שנמצאים: בשקף הזה תראו את היכל הספורט בחצרים שעלה שני מיליון דולר והאגודה השקיעה בו 900 אלף דולר.

פעילים שנמצאים: זו דוגמה של היכל ספורט של הנח"ל וגבעתי.

פעילים שנמצאים: זו דוגמה לציוד הכושר שנמצא בהיכל הספורט.

פעילים שנמצאים: בה"ד 1 בשלבי סיום וצריך רק להכניס את ציוד הכושר לתוכו.

פעילים שנמצאים: זה מצב הבנייה בחטיבה 460 כאשר עד סוף דצמבר המקום יהיה מוכן לפתיחה.

פעילים שנמצאים: זה בית אולי בבה"ד 12.

פעילים שנמצאים: זה בסיס חיל הים, שייטת 3, שדיברתי עליו קודם וכאן תוכלו לראות את הקומה העליונה שנמצאת מעל משרדי שייטת 3, זה בית-הכנסת, זו הכניסה והאולם.

פעילים שנמצאים: זו דוגמה של מגרש כדורסל ברמת הגולן בגדודים.

פעילים שנמצאים: כשאני מדבר על חדר תדריכים, כאן תוכלו לראות דוגמה לחדר תדריכים כאשר ברמת הגולן יש חדר תדריכים לכל גדוד.

פעילים שנמצאים: הקמנו היום דבר חדש, בעיקר בפלוגות הסיור.

פעילים שנמצאים: פלוגות הסיור של החטיבות הלוחמות – 7, 35, גולני ועוד – אלה פלוגות שנמצאות כל הזמן במחנה הקבע ובעצם החיילים לומדים יותר ומתכוננים למבצעים מיוחדים.

פעילים שנמצאים: לכל פלוגה כזו נתנו חדר תדריכים וחדרי לימוד כדי שאותם חיילים שמתכוננים למשימה יעשו זאת בתנאים טובים, עם מזגנים בחדרים, שילמדו את המשימה, יעשו אותה טוב ויחזרו בשלום.

פעילים שנמצאים: זה כפר הנופש אולגה שדיברנו עליו והמבקר בדוח שלו מתייחס לשיפוץ שלו.

פעילים שנמצאים: כך נראה המחנה באשקלון ואתם יכולים לראות את הבניינים שהוקמו במקום הבניינים הבריטים שהיו במקום כאשר גם בשבעת הבניינים הבריטים שנשארו השקענו בהם מיליון ומאה אלף דולר.

פעילים שנמצאים: פירקנו את הכל, השארנו את השלד, ובנינו בפנים, שירותים, מזגנים וכולי, והפכנו את המקום ל33- יחידות.

פעילים שנמצאים: זה חדר האינטרנט אליו התייחסתי קודם ואמרתי שנמצא במסגרת הנופש.

פעילים שנמצאים: זה בית יצחק רבין, מלון שקנינו בשנת 1992 והשקענו בו 2,2 מיליון דולר כאשר הושקע בו עד היום למעלה מ2,5- מיליוני דולרים.

פעילים שנמצאים: בבית יצחק רבין יש תשעים חדרים ושלוש סוויטות יפות ומכובדות, בריכה מחוממת ועוד.

פעילים שנמצאים: כאן אתם יכולים לראות את פינת יצחק רבין שנמצאת במלון.

פעילים שנמצאים: יש לנו מעל אלפיים חדרים ואנחנו מהווים את בית המלון הגדול ביותר במדינת ישראל.

פעילים שנמצאים: אני לא מכיר בית מלון שמארח 12 אלף חיילים ביממה ומספק מעל לשני מיליון ארוחות וכמיליון וחצי הלנות.

רמי דותן: בסוף שנת 1991 במבצע עליית האתיופים, בהתרעה קצרה קלטנו 2,200 אתיופים וחלק מהם חיו אצלנו גם שנתיים וחצי וגם שלוש שנים במסגרת המתקנים שלנו וקיבלו את הטיפול המקסימלי.

רמי דותן: לא שמענו הערות בנושא זה.

רמי דותן: גם כשהיו בגבול הצפון והיו צריכים לפנות את האנשים ממרגליות ומקריית שמונה, מבוגרים וילדים, ידענו להעמיד את המתקנים שלנו בהתרעה קצרה ביותר וקלטנו את האנשים האלה.

רמי דותן: בתיאום ראשוני עם אנשי השב"כ נתנו להם את כל הסיוע.

רמי דותן: לא היינו בהתחלה מתוכננים אבל בהתרעה קצרה קלטנו מעל ל4,300- אנשי צד"ל במסגרת המתקנים שלנו כולל זה שלקחנו חדרים בחוזים מיידיים עם בתי-מלון אחרים והם שהו אצלנו מעל שנה.

רמי דותן: אני יכול לומר שגם ב48- השעות הראשונות וגם ב72- השעות הראשונות נערכנו לכל הדברים החל מטיפת חלב, מוצצים לילדים וכלה בדברים רבים נוספים.

רמי דותן: נתנו את כל מה שרק אפשר וידענו לעשות זאת במהירות ובאהבה למען מדינת ישראל ולמען קליטתם.

רמי דותן: גם היום, אם צריכים, ניתן יהיה בשעת חירום למסור את אותם 21 מתקנים ולעשות זאת בתיאום עם הצבא כי הצבא מחזיק אותם.

שלמה איליה: בפתח דבריי אני רוצה לומר שכמובן אנחנו מקבלים את ההערות ופועלים ברוח ההערות.

שלמה איליה: בפועל מינינו ועדה חיצונית שמורכבת משלושה חברים חיצוניים לאגודה וזאת כדי לבדוק את מרכיב השכר ואת נושא הגדרת הבכירים באגודה למען החייל.

שלמה איליה: ברוח המלצות המבקר אנחנו מבקשים מהם לבחון את השיבוץ של מה שנקרא בכירים באגודה וכמובן לעשות מעקב ענייני ולהמליץ לגבי נושא השכר, נושא שכר הבכירים, מלמעלה למטה.

שלמה איליה: חברי הוועדה החיצונית הם אנשים שעוסקים כל אחד מצדו בתחום זה ואחר שנוגע לנושא של שכר.

שלמה איליה: יושב-ראש הוועדה הוא איקה אברבנאל שהיום הוא סמנכ"ל בכיר בחברת פלאפון ובעבר סגן ראש אכ"א והוא בקיא בנושא.

שלמה איליה: החבר השני הוא עורך-דין גלעד חריש שבקיא בנושא העמותות כי הוא עצמו מנהל עמותות בהתנדבות ואנחנו מניחים שיש לו ניסיון כדי לבחון את היקף העבודה של האגודה למען החייל כעמותה מול נושא התגמול והשכר בשוטף.

שלמה איליה: החבר השלישי החיצוני הוא גיל נבו, מי שהיה ממונה על השכר בנציבות שירות המדינה וכיום הוא סמנכ"ל בכיר בבית-החולים תל-השומר.

שלמה איליה: אנחנו מניחים ששלושה אנשי ציבור בחתך של ניסיון והתעסקות מהסוג שציינתי יוכלו להתמודד בצורה אובייקטיבית כפי שנאמר בדוח המבקר ולהגיש לנו המלצות.

שלמה איליה: תחמנו את עבודת הוועדה עד לשלושה חודשים, ואם הם יבואו יותר מוקדם, מה טוב.

שלמה איליה: לנו מאוד חשוב העניין בהיבט הציבורי משום שנושא השכר מיד נקלט על-ידי התורמים.

שלמה איליה: לוועדה יצורפו כמשקיפים יושב-ראש ועדת המנגנון של האגודה למען החייל שמלווה את נושא השכר ומזכיר הוועדה יהיה אחד מאנשי הציבור בוועד המנהל שילווה את העבודה ויספק את החומר.

שלמה איליה: לגבי נושא שנאמר כאן שקשור באישור או אשרור המינוי של יושב-ראש האגודה למען החייל.

שלמה איליה: אני חושב שלנושא הזה יש שני אספקטים כאשר האחד כמובן הוא הפרורוגטיבה של שר הביטחון להחליט אם הוא בכלל מאשר או מחדש את המינוי של היושב-ראש המכהן, והשני הוא עצם האישור של המשך תפקידו של היושב-ראש.

שלמה איליה: אנחנו גיבשנו הצעה שתבוא לדיון בוועד המנהל שאומרת שכהונת היושב-ראש תאושרר בתקופה שבין ארבעה חודשים לחודשיים לפני תום כהונתו.

שלמה איליה: זה החלק שלנו כועד מנהל ציבורי.

שלמה איליה: ירצה שר הביטחון לקבל, יבוא שר ביטחון חדש, הוא יתייחס לעניין.

שלמה איליה: אנחנו כגוף ציבורי בתקנון נציין את העובדה שאשרור יושב-ראש מכהן יובא לדיון בוועד המנהל בתקופה שבין ארבעה חודשים לחודשיים לפני תום כהונתו.

שלמה איליה: אנחנו דרשנו מיושב-ראש ועדת הביקורת, עורך-דין אופיר כץ שנמצא כאן, שועדת הביקורת של האגודה תבחן את ההיבטים האחרים שנמצאים בדוח ותביא אותם לדיון בוועד המנהל.

שלמה איליה: אנחנו מקווים שבשינוי הפרסונלי הזה שמתוכנן בראשית שנת 2002 אנחנו גם נביא לידי סיום עיגון איזושהי אמנה שתיחתם בינינו לבין הגוף שלנו בארצות-הברית.

שלמה איליה: הייתי אומר שאי-שם בחודש אפריל 2002, כאשר המנכ"ל החדש יהיה כבר בתפקידו, אנחנו גם נוכל להביא לידי כך שתהיה אמנה חתומה בין האגודה בארץ לבין האגודה בארצות-הברית.

אמנון רובינשטיין: לגבי היחסים עם ארצות-הברית.

אמנון רובינשטיין: אדוני היושב-ראש, אני כמעט בטוח שאני צודק במאה אחוז, אבל הכל התחיל ונגמר מכיוון שרציתי להחזיר את המנכ"ל ארצה.

אמנון רובינשטיין: אני ראיתי שאותו תת-אלוף נמצא שם כבר שבע שנים.

אמנון רובינשטיין: בדצמבר השנה הוא מסיים שבע שנים ואני יכול לומר תודה לשלמה איליה שמטפל בנושא.

אמנון רובינשטיין: ניסיתי לסיים את שירותו בדרך טובה כי האמריקאים - שרואים את עצמם כאילו הם עמותה אמריקאית עצמאית, כאילו הם דירקטוריון עצמאי שאיש לא יכול לתת להם פקודות והוראות - הם רוצים אותו.

אמנון רובינשטיין: אני לא יכולתי להרשות שיישאר שם כל כך הרבה זמן קצין בדרגת תת-אלוף שיצא לשם כמושאל מהצבא ואני שילמתי לו מכאן משכורת, אחר-כך הוא העביר עוד שנה, אחר-כך היה מושאל לשנה נוספת, לאחר מכן לא הסכימו להשאיל אותו והוא השתחרר מהצבא ונשאר שם והאמריקאים שילמו לו את המשכורת.

אמנון רובינשטיין: הוא רצה להמשיך וגם היום היה רוצה להמשיך.

אמנון רובינשטיין: בהחלט עירבתי את הוועד המנהל ושלמה איליה כתב את המכתבים מהצד הציבורי וכן עירבתי גם את סגנית שר הביטחון שעזרה לנו מאוד מאוד, כולל שיחות עם האמריקאים במקום וזה כמובן מעכיר את האווירה.

אמנון רובינשטיין: הוויכוח השני בינינו היה על אופי הכסף, לאן הוא הולך ולאן הוא מיועד.

אמנון רובינשטיין: בשנת 2003 אסיים חמישים שנות עבודה עם חיילים – באתי לצה"ל בשנת 1953 – אני מכבד את היכלי הספורט ואת הפעולות שאנחנו עושים שהן יפות, אבל מה שיותר חשוב מכל זה מה אני נותן לחייל בצלחת וזה הנופש, מכולת הכושר בשטח, ההליכון, השי, את הדברים הקטנים.

אמנון רובינשטיין: זה מה שחשוב כי אז הוא מרגיש שהוא מקבל משהו.

אמנון רובינשטיין: האמריקאים בעד בלוקים.

אמנון רובינשטיין: הם רוצים להכתיב לי ואני אומר שזה לא יכול להיות.

אמנון רובינשטיין: אם יש כסף, נבנה, אבל אם לא, צריך לתת לחייל ביום יום.

אמנון רובינשטיין: החייל שנמצא כאן זקוק לאותה חבילת שי שאני נותן לו.

אמנון רובינשטיין: זה שאני בונה לו בניין זה יפה מאוד, אבל חבילת שי היא החשובה ביותר.

אמנון רובינשטיין: בנושא של התקנון בינינו לבינם, גברת לינדה שפירא, היועצת המשפטית הקודמת הכינה אותו והוא כבר היה גמור ונתנו להם אותו, אבל אז הודיעו לי בטלפון שנעזוב את זה כרגע ונמשיך לרוץ קדימה.

אמנון רובינשטיין: האמת היא שאני שקלתי לא פעם אחת לא להיכנס לקונפליקט כי זה יכול להיות על-חשבון החייל.

אמנון רובינשטיין: מי שדחף אותי לנקודה הזו, ובצדק מאוד, היה שלמה איליה ואני שמח על מה שקרה.

אמנון רובינשטיין: אני מאמין שברגע שיתחלף היושב-ראש ונכניס מנכ"ל חדש – ויש לנו מועמדים שהוועדה תחליט מי מהם ייבחר – הרבה דברים יתיישרו.

אמנון רובינשטיין: למה אתם עובדים רק בארצות-הברית ולא גם באירופה?

רמי דותן: את צרפת קיבלתי עם שלושים אלף דולר לשנה והגענו למצב שכל שנה אנחנו עוברים את החצי מיליון דולר.

רמי דותן: עם הצרפתים אנחנו עושים עוד פעולה כשאנשי הסניף שלנו שם מגיעים לכאן ובחודש דצמבר הם יהיו בנתניה עם שלושים אופטיקאים שבאים אתם ונותנים 4,000-3,000 זוגות משקפיים חינם.

רמי דותן: זה כמובן מתבצע בתיאום עם העירייה.

רמי דותן: עשינו את זה בקרית מלאכי ובשלומי.

רמי דותן: בשוויץ, על-ידי גברת חניתה אטיאס שפועלת שם במסגרת צרפת ויש לה את הקשרים שלה אבל לא מדובר בסניף גדול.

עמירם בוגט: יש רק נקודה אחת.

עמירם בוגט: אנחנו בדקנו את הנתונים לגבי הוצאות הנהלה וכלליות ולפי החישוב שלנו הן מהוות 10,63 אחוזים כאשר לפי חישוב די שמרני ולפי הנורמה בעולם, זה צריך להיות בין חמישה לשבעה אחוזים.

עמירם בוגט: זה לפי בדיקת רואי החשבונות שלנו, לפי הגדרות די שמרניות שלנו, ואני חושב שזה ראוי לבדיקה.

אמנון רובינשטיין: אני רוצה להביע עמדה אישית אם כי היא לא מחייבת.

אמנון רובינשטיין: ראשית, אני מברך אתכם על פועלכם.

אמנון רובינשטיין: שנית, מהניסיון שלי התנדבות אישית מחו"ל זה לא רק כסף אלא זה יותר מזה אלא זו אולי התחלה של עלייה.

אמנון רובינשטיין: היום יש הרבה אנשים בעולם היהודי שרוצים לתת ביטוי להזדהות שלהם עם ישראל והם לא יכולים לתת את הביטוי הזה.

אמנון רובינשטיין: לבוא ולעזור לחיילים כאן

אמנון רובינשטיין: זה דבר מאוד מוחשי ולדעתי צריך לשים את הדגש על זה ואני לא מדבר רק על ארצות-הברית.

אמנון רובינשטיין: היום קל מאוד להגיע מאירופה לישראל.

אמנון רובינשטיין: מהניסיון שלי אני חושב שכדאי לעבוד על העניין הזה של התנדבות אישית, לאו דווקא יהודים, לעזור לחיילי צה"ל.

אמנון רובינשטיין: בעיקר אני אומר את זה על רקע העניין הזה שהתוכנית של דוידי היא מאוד מאוד ירדה בשנים האחרונות לדאבוני הרב כי אני ראיתי בה דבר גדול מאוד.

אמנון רובינשטיין: זו המלצה אישית שלי.

אליעזר גולדברג: למעשה דוח מבקר המדינה לא בא כדי להכתים מישהו אלא הוא בא כדי להצביע על ליקויים כדי שיתוקנו בעתיד כדי שהמינהל יהיה תקין.

אליעזר גולדברג: אתם פועלים בכיוון זה ואני רק משבח.

רמי דותן: אני רוצה להודות לך אדוני היושב-ראש ואני רוצה שתדעו דבר אחד.

רמי דותן: אני עושה כל מה שביכולתי לשמור על התרומה שאני מקבל אותה כך שתהיה לטובת החייל.

רמי דותן: כל שקל שמתקבל וכל הפעילות שאנחנו עושים אותה מול צה"ל, מול מערכת הביטחון, מול הגורמים השונים, חלילה וחס אני לא לוקח שקל מהתרומה למשכורת וגם בדוח זה מופיע כך.